**Kunstig innteligens, våpen eller verktøy?**

Kunstig intelligens har skapt mye uro i mediene den siste tiden, med frykt for at den kan ta over enkelte områder av livene våre. Debatten blusser opp hver gang en ny versjon av chatbot-teknologier som ChatGPT lanseres, og spørsmålet jeg mener vi heller bør stille er: Hvordan kan vi bruke kunstig intelligens til samfunnets beste uten å frykte en fremtid styrt av datamaskiner?

Menneskeheten har alltid vært drevet av utvikling, og det er ingen grunn til at fremgangen innen KI skal være noe unntak. Historien viser at ny teknologi har endret yrker til det bedre, uten å erstatte det menneskelige aspektet. Matematikerne fryktet kanskje kalkulatorens ankomst, men i stedet for å gjøre dem overflødige, frigjorde disse verktøyene tid til videre forskning og utvikling.

I fremtiden kan det hende vi ser på menneskelignende KI på samme måte som vi ser på kalkulatoren: et verktøy som hjelper oss fremfor å erstatte oss. Dagens KI-systemer er bygget på avanserte språkmodeller, som konstruerer godt formulerte tekster, spesielt dersom man vet hva slags input den trenger. Derfor mener jeg at det er mange praktiske eksempler på hvordan KI kan brukes positivt, som for eksempel at leger kan benytte seg av KI til å effektivisere administrativt arbeid, noe som potensielt kan frigjøre mer tid til pasientomsorg.

Nilsen nevner i artikkelen på Morgenbladet hvordan en av anvendelsene folk har brukt språkmodellen Replika til er i terapeutiske settinger. (Nilsen, 2022) Dette åpner for nye måter å håndtere følsomme temaer som ensomhet på. Anonymiteten som KI kan tilby, gjør det lettere for flere som trenger hjelp å åpne seg om personlige utfordringer.

Gitt denne potensielle påvirkningen, er det viktig at vi tilnærmer oss kunstig intelligens med et åpent sinn. Vi bør heller ikke avvise KI-teknologi på skolen, men heller lære å bruke den på beste mulig måte. Ved å integrere KI i skolen på en gjennomtenkt og ansvarlig måte, kan vi bruke de uttalige fordelene det kommer med på en trygg måte.

Med alt dette i betraktning mener jeg vi ikke bør se på KI som en trussel, men som et verdifullt verktøy som kommer til å være med oss i fremtiden.

# Bibliografi

Nilsen, F. H. (2022, 12 22). *Chatbotar langt fra så avansert som ChatGPT, kan skape sterke kjensler*. From Morgenbladet.